CELEX: 62017CN0676
Language: et
Date: 2017-12-01 00:00:00
Title: Kohtuasi C-676/17: Eelotsusetaotlus, mille on esitanud Curtea de Apel Ploieşti (Rumeenia) 1. detsembril 2017 – Oana Mădălina Călin versus Direcţia Regională a Finanţelor Publice Ploieşti – Administraţia Judeţeană a Finanţelor Publice Dâmboviţa, Statul Român – Ministerul Finanţelor Publice, Administraţia Fondului pentru Mediu

19.2.2018   
            
            
               ET
            
            
               Euroopa Liidu Teataja
            
            
               C 63/8
            
         Eelotsusetaotlus, mille on esitanud Curtea de Apel Ploieşti (Rumeenia) 1. detsembril 2017 – Oana Mădălina Călin versus Direcţia Regională a Finanţelor Publice Ploieşti – Administraţia Judeţeană a Finanţelor Publice Dâmboviţa, Statul Român – Ministerul Finanţelor Publice, Administraţia Fondului pentru Mediu
   (Kohtuasi C-676/17)
   (2018/C 063/11)
   Kohtumenetluse keel: rumeenia
   
      Eelotsusetaotluse esitanud kohus
   
   Curtea de Apel Ploieşti
   
      Põhikohtuasja pooled
   
   
      Teistmisavalduse esitaja: Oana Mădălina Călin
   
      Vastustajad: Direcţia Regională a Finanţelor Publice Ploieşti – Administraţia Judeţeană a Finanţelor Publice Dâmboviţa, Statul Român – Ministerul Finanţelor Publice, Administraţia Fondului pentru Mediu
   
      Eelotsuse küsimus
   
   Kas Euroopa Liidu lepingu artikli 4 lõiget 3, mis viitab lojaalse koostöö põhimõttele, põhiõiguste harta artikleid 17, 20, 21 ja 47, Euroopa Liidu toimimise lepingu artiklit 110, õiguskindluse, võrdväärsuse ja tõhususe põhimõtteid, mis tulenevad menetlusautonoomia põhimõttest, võib tõlgendada nii, et nendega on vastuolus liikmesriigi õigusnormid, eelkõige seaduse nr 554/2004 halduskohtumenetluse kohta artikli 21 lõige 2, nagu seda on tõlgendanud Înalta Curte de Casație și Justiție (ICCJ) – Completul pentru dezlegarea unor chestiuni de drept (Rumeenia kassatsioonikohus – õigusküsimusi lahendav koda) otsuses nr 45/2016, mille kohaselt on tähtaeg, mille jooksul võib seaduse nr 554/2004 artikli 21 lõike 2 alusel esitada teistmisavalduse, üks kuu alates kuupäevast, mil tehti teatavaks teistetav lõplik kohtuotsus?